ai4bharat/Pralekha huggingface dataset:
మంత్రిమండలి
ప్రధాన పోర్టు ట్రస్టు మరియు డాక్ లేబర్ బోర్డు ఉద్యోగులు/శ్రామికుల కు ఉత్పాదకత తో ముడిపెట్టిన ప్రతిఫలం పథకాన్ని 2017-18కి మించిన కాలాని కి పొడిగించేందుకు ఆమోదం తెలిపిన మంత్రిమండలి
ప్రస్తుతం అమలవుతున్న ఉత్పాదకత తో ముడిపెట్టిన ప్రతిఫలం  పథకాన్ని ఆ పథకం లో ఏదైనా మార్పు/సవరణ చేసేటంత వరకు 2017-18వ సంవత్సరాని కి మించి సైతం పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది.
ఈ పథకం ప్రధాన పోర్టు ట్రస్టు లు మరియు డాక్ ఉద్యోగులు/శ్రామికులు 28,821 మంది కి వార్షిక లబ్ధి ని చేకూర్చనుంది; దీనికి గాను సంవత్సరాని కి 46 కోట్ల రూపాయలు వ్యయం కావచ్చని అంచనా. ఉత్పాదకత తో ముడిపెట్టిన ప్రతిఫలాన్ని నెల కు 7000 రూపాయల బోనస్ గణన కోసం ప్రస్తుతమున్న వేతన పరిమితి పైన లెక్కించనున్నారు. ఈ పథకం నౌకాశ్రయాల రంగం లో మెరుగైన ఉత్పాదకత కు కూడా దన్ను గా నిలవడం తో పాటు సౌహార్దభరిత పని వాతావరణాన్ని మరియు మెరుగైనటువంటి పారిశ్రామిక సంబంధాల ను ప్రోత్సహిస్తున్నది.
ప్రధాన పోర్టు ట్రస్టు లు మరియు డాక్ లేబర్ బోర్డు యొక్క ఉద్యోగులు, శ్రామికుల కోసం ఉత్పాదకత తో ముడిపెట్టిన ప్రతిఫలం  పథకం ఒకటి ఈసరికే అమలులో ఉంది. దీని లో భాగం గా ప్రధాన పోర్టు ట్రస్టు ల శ్రామిక సమాఖ్యల కు మరియు యాజమాన్యాని కి మధ్య కుదిరే ఒప్పందం ఆధారం గా సంవత్సరవారీ ఉమ్మడి నౌకశ్రయాల ప్రదర్శన సూచీ  ప్రాతిపదిక న పిఎల్ ఆర్ ను మంజూరు చేయడం జరుగుతోంది.
(
ప్రధాన మంత్రి కార్యాలయం
దక్షిణాఫ్రికా, గ్రీస్ ల పర్యటన ఫలవంతం చేసుకుని తిరిగి వచ్చిన ప్రధానమంత్రికి బెంగళూరులో అద్భుత స్వాగతం
దక్షిణాఫ్రికా, గ్రీస్ దేశల్లో నాలుగు రోజుల పాటు పర్యటించిన అనంతరం ప్రధానమంత్రి శ్రీ నరేంద్ర మోదీ నేరుగా బెంగళూరు వచ్చారు. ప్రధానమంత్రి శ్రీ నరేంద్ర మోదీ దక్షిణాఫ్రికాలో బ్రిక్స్ శిఖరాగ్ర సదస్సులో పాల్గొని అనంతరం గ్రీస్ సందర్శించారు. పర్యటనలో భాగంగా ప్రధానమంత్రి వివిధ ద్వైపాక్షిక సమావేశాల్లో పాల్గొనడంతో పాటు స్థానిక నాయకులతో కూడా సమావేశమయ్యారు. ఉభయ దేశాల్లోను భారతీయ సమాజానికి సంబంధించిన ప్రజలనున కూడా ఆయన కలుసుకున్నారు. చంద్రయాన్-3 మూన్ లాండర్ చంద్ర మండలంపై దిగడాన్ని వీడియో కాన్ఫరెన్సింగ్ విధానంలో ప్రత్యక్షంగా వీక్షించిన ప్రధానమంత్రి ఇస్రో టీమ్ తో సంభాషించడానికి బెంగళూరు వచ్చారు.
హెచ్ఏఎల్ కు వెలుపల ప్రధానమంత్రి శ్రీ మోదీకి పౌరులు ఘన స్వాగతం పలికారు. అక్కడ సమావేశమైన పౌరులనుద్దేశించి మాట్లాడేందుకు సమాయత్తం అవుతూ ‘‘జై జవాన్, జై కిసాన్, జై విజ్ఞాన్ జై అనుసంధాన్’’ నినాదంతో తన ఉపన్యాసం ప్రారంభించారు. భారతదేశ అద్భుత విజయంపై దక్షిణాఫ్రికా, గ్రీస్ లో కూడా ఇదే తరహా ఉత్సాహం కనిపించిందని శ్రీ మోదీ అన్నారు.
ఇస్రో టీమ్ ను కలవడానికి ఆయన ఉత్సాహం ప్రకటిస్తూ అందుకే విదేశీ పర్యటన నుంచి నేరుగా బెంగళూరు రావాలని తాను నిర్ణయించుకున్నానని ప్రధానమంత్రి చెప్పారు. ప్రొటోకాల్ కు సంబంధించిన ఇబ్బందులేవీ లేకుండా చూడాలన్న తన అభ్యర్థనను ఆమోదించినందుకు గవర్నర్, ముఖ్యమంత్రి, ఉపముఖ్యమంత్రికి ప్రధానమంత్రి ధన్యవాదాలు తెలిపారు.
అక్కడకు ఎంతో ఉత్సాహంగా వచ్చిన ప్రతీ ఒక్కరికీ ప్రధానమంత్రి ధన్యవాదాలు చెబుతూ ఆయన చంద్రయాన్ టీమ్ ను కలవడానికి ఇస్రో కేంద్రానికి బయలుదేరి వెళ్లారు.
రక్షణ మంత్రిత్వ శాఖ
కమాండెంట్, ఆర్మీ హాస్పిటల్  గా లెఫ్టినెంట్ జనరల్ అజిత్ నీలకంఠన్ సెప్టెంబర్ 1న భాద్యతలు చేపట్టనున్నారు
న్యూ ఢిల్లీలోని ఆర్మీ హాస్పిటల్  కమాండెంట్ గా లెఫ్టినెంట్ జనరల్ అజిత్ నీలకంఠన్ సెప్టెంబర్ 1న భాద్యతలు స్వీకరిస్తారు. ఆయన గతంలో డైరెక్టర్ జనరల్ హాస్పిటల్ సర్వీసెస్  పదవిని నిర్వహించారు.
లెఫ్టినెంట్ జనరల్ అజిత్ నీలకంఠన్ త్రివేండ్రం మెడికల్ కాలేజీ పూర్వ విద్యార్థి, జనరల్ ఆఫీసర్ గా ఆర్మీ మెడికల్ కార్ప్స్లో 16 ఏప్రిల్ 1987న నియమితులయ్యారు. ఆయన పూణేలోని ఆర్మ్డ్ ఫోర్సెస్ మెడికల్ కాలేజీ నుండి ఈ ఎన్ టీ లో ఎం ఎస్ పూర్తి చేసారు. తదనంతరం ముంబైలోని టాటా మెమోరియల్ హాస్పిటల్లో తల మరియు మెడ ఓంకో సర్జరీలో శిక్షణ పొందారు.
తన కెరీర్లో లెఫ్టినెంట్ జనరల్ అజిత్ నీలకంఠన్డిప్యూటీ కమాండెంట్ ఆర్మీ హాస్పిటల్  మరియు కమాండెంట్, కమాండ్ హాస్పిటల్  . జనరల్ ఆఫీసర్ కమాండ్ హాస్పిటల్ , బేస్ హాస్పిటల్ ఢిల్లీ కంటోన్మెంట్, ఆర్మీ కాలేజ్ ఆఫ్ మెడికల్ సైన్సెస్, ఢిల్లీ మరియు ఆర్మీ హాస్పిటల్ వంటి అనేక ముఖ్యమైన క్లినికల్ మరియు స్టాఫ్ పదవులను నిర్వహించారు. ఢిల్లీ సాయుధ దళాల వైద్య సేవల యొక్క వివిధ సూపర్ స్పెషాలిటీ మరియు అపెక్స్ హాస్పిటల్లలో ఎన్ టీ హెచ్- తల్లి మెడ సర్జరీ విభాగానికి కూడా నాయకత్వం వహించారు. ఆయన పూణేలోని ఆర్మ్డ్ ఫోర్సెస్ మెడికల్ కాలేజీలో ప్రొఫెసర్ మరియు హెడ్  కూడా పనిచేశారు.
జనరల్ ఆఫీసర్ను ఎం సీ ఐ /ఎన్ ఎం సీ గా మరియు ఢిల్లీ విశ్వవిద్యాలయం, గురు గోవింద్ సింగ్ ఇంద్రప్రస్థ విశ్వవిద్యాలయం, మహారాష్ట్ర యూనివర్శిటీ ఆఫ్ హెల్త్ సైన్సెస్, రాజీవ్ గాంధీ యూనివర్శిటీ ఆఫ్ హెల్త్ సైన్సెస్ మరియు కింగ్ జార్జ్ మెడికల్ యూనివర్శిటీ వంటి వివిధ విశ్వవిద్యాలయాలు ప్రొఫెసర్/పీజీ ఎగ్జామినర్గా గుర్తించాయి.
ఆయన అందించిన అద్భుతమైన సేవకు 2013లో జనరల్ ఆఫీసర్ కమాండింగ్ ఇన్ చీఫ్ కమెండేషన్ మరియు 2014లో చీఫ్ ఆఫ్ ఆర్మీ స్టాఫ్ కమెండేషన్ను అందుకున్నారు..
రసాయనాలు, ఎరువుల మంత్రిత్వ శాఖ
కోవిడ్-19 మహమ్మారికి వ్యతిరేకంగా పోరాడేందుకు అనువుగా రసాయనాలు, ఎరువులు, ఔషధాల లభ్యతను దేశంలో మెరుగు పరిచేందుకు చేస్తున్న ప్రయత్నాలను క్రమబద్దీకరిస్తున్నాము : గౌడ
కోవిడ్-19 మహమ్మారి వల్ల ఎదురౌతున్న సవాళ్ళను అధిగమించేందుకు అవసరమైన మందులు, ఎరువులు, క్రిమి సంహారక రసాయనాల సరఫరా సమృద్ధిగా ఉండేవిధంగా తమ మంత్రిత్వశాఖ అవసరమైన చర్యలన్నీ చేపడుతోందని రసాయనాలు, ఎరువుల శాఖ కేంద్ర మంత్రి శ్రీ డి.వి.సదానంద గౌడ పేర్కొన్నారు.
ఈ మేరకు శ్రీ గౌడ ఒక ట్వీట్ చేస్తూ, రైతులకు ఎరువులు, సాధారణ ప్రజలకు మందులు, ఆరోగ్య సేవలు, కరోనా వైరస్ వ్యాప్తిని అరికట్టడానికి అవసరమైన క్రిమి సంహారక రసాయనాల లభ్యతను మెరుగు పరిచేందుకు తగిన వ్యూహాలను రూపొందించాలని తన మంత్రిత్వ శాఖ లోని మూడు విభాగాలైన ఎరువులు, ఫార్మా, రసాయనాలు మరియు పెట్రోకెమికల్స్ కు చెందిన కార్యదర్శులు, ఇతర సీనియర్ అధికారులతో జరిపిన చర్చల్లో కోరినట్లు తెలిపారు.
ఎటువంటి ఆటంకాలు లేకుండా అవసరమైన వస్తువుల సరఫరా కొనసాగేందుకు తమలో తాము సంప్రదిస్తూ, ఇతర మంత్రిత్వ శాఖల అధికారులతో కూడా సమన్వయంతో సన్నిహితంగా పనిచేయాలని ఈ సమావేశంలో శ్రీ గౌడ తమ శాఖ అధికారులను కోరారు.
కేంద్ర రసాయనాలు, ఎరువుల శాఖ సహాయ మంత్రి శ్రీ మన్ సుఖ్ మాండవీయ కూడా ఇటీవల తమ శాఖ అధికారులతో వీడియో కాన్ఫరెన్స్ ద్వారా మాట్లాడారు. కోవిడ్-19 మహమ్మారి విజృంభణ సమయంలో రసాయనాలు, పెట్రోకెమికల్ పరిశ్రమ ఎదుర్కొంటున్న సమస్యల పరిష్కారానికి తీసుకోవలసిన చర్యలపై ఈ సమావేశంలో ప్రధానంగా చర్చించారు. ఈ సందర్భంగా శ్రీ మాండవీయ ఒక ట్వీట్ చేస్తూ - "ప్రపంచం అంతా ఒక కుటుంబమని విశ్వసించే భారతదేశం, సోదర భావాన్ని ప్రోత్సహిస్తుంది. " అని వ్యాఖ్యానించారు.
రానున్న ఖరీఫ్ పంట కాలానికి రైతులకు అవసరమయ్యే ఎరువులు సమృద్ధిగా సరఫరా చేయడానికి ఎరువుల కంపెనీలు ఇప్పటికే పూర్తి సామర్ధ్యంతో పనిచేయడం ప్రారంభించాయని, మంత్రిత్వశాఖ పేర్కొంది. ఫార్మా రంగం కూడా హైడ్రోక్సీక్లోరోక్విన్ తో సహా అవసరమైన మందులను సమృద్ధిగా ఉత్పత్తి చేయడానికి నిర్విరామంగా కృషి చేస్తోంది. ప్రపంచంలో హైడ్రోక్సీక్లోరోక్విన్ భారీగా ఉత్పత్తి చేసే దేశాల్లో భారతదేశం ఒకటిగా ఉంది. దేశీయ అవసరాలను తీర్చడంతో పాటు మిగిలిన మందులను భారతదేశం ఇతర దేశాలకు కూడా ఎగుమతి చేస్తోంది. క్రిమిసంహారకాలుగా ఉపయోగించే అవసరమైన రసాయనాల ఉత్పత్తి, సరఫరా కూడా సంతృప్తికరంగా ఉంది.
నౌకారవాణా మంత్రిత్వ శాఖ
‘ఆత్మ నిర్భర భారత్’ కింద భారతదేశంలో నౌకా మరమ్మతు సదుపాయాలను పెంపొందించేందుకు నౌకా నిర్మాణ శాఖ ఇన్ చార్జి మంత్రి మన్ సుఖ్ మాండవీయ మార్గనిర్దేశం చేశారు
సముద్ర వనరుల పరిశ్రమలో భారతీయ నౌకల ప్రమేయం పెంచాలని ఆయన సూచించారు
దేశంలో విదేశాల్లో భారతీయ నౌకల మరమ్మతు సదుపాయాలను పెంపొందించే అంశంపై మార్గనిర్దేశం చేసేందుకు కేంద్ర నౌకా నిర్మాణ శాఖ సహాయ  మంత్రి మన్ సుఖ్ మాండవీయ వీడియో కాన్ఫరెన్స్ నిర్వహించారు. నౌకా యజమానుల సంఘం ప్రతినిధులు, భారతీయ నౌకా నిర్మాణ సంస్థ చైర్మన్, మేనేజింగ్ డైరెక్టర్, నౌకా నిర్మాణ శాఖ డైరెక్టర్ జనరల్, నౌకా నిర్మాణ మంత్రిత్వ శాఖ సీనియర్ అధికారులు ఈ వీడియో కాన్ఫరెన్స్ లో పాల్గొన్నారు.
భారతదేశాన్ని ‘నౌకా మరమ్మతు కేంద్రంగా’ తీర్చిదిద్దేందుకు అవసరమైన సదుపాయాలతో తగిన వ్యవస్థను తయారు చేయవలసిందిగా నౌకా నిర్మాణ పరిశ్రమకు చెందిన ప్రతినిధులను మంత్రి మాండవీయ ఈ సమావేశంలో కోరారు. భారతీయ సర్వీసు ఇంజనీర్ల నైపుణ్యాలను మరింత మెరుగుపరచడం, నౌకా నిర్మాణ కేంద్రం సామర్థ్యాన్ని పెంచడం, స్వదేశీ పరిజ్ఞానంతో తయారైన విడిభాగాల సరఫరాను బలోపేతం చేయడం వంటి అంశాలకు ప్రాధాన్యం ఇవ్వాలని మంత్రి సూచించారు. ‘ఆత్మనిర్భర భారత్’ కార్యక్రమం చేపట్టడంలో ప్రధానమంత్రి నరేంద్ర మోదీ దార్శనికతను మంత్రి పునరుద్ఘాటించారు. నౌకల మరమ్మతు సదుపాయాల విషయంలో ప్రపంచ స్థాయి మౌలిక సదుపాయాలతో సృజనాత్మకతకు ప్రాధాన్యం ఇవ్వాలని సూచించారు. ప్రతి సంవత్సరం దాదాపు 30వేల నౌకలు భారతీయ ఓడరేవులకు ప్రయాణిస్తూ ఉంటాయి కాబట్టి, ఈ అవకాశాన్ని సద్వినియోగం చేసుకోవాలని మంత్రి చెప్పారు. భారతీయ నౌకల సంఖ్యను పెంచేందుకు తగిన కార్యాచరణ ప్రణాళికను రూపొందించాలని మంత్రి పిలుపునిచ్చారు. తద్వారా 13 బిలియన్ డాలర్ల విదేశీ మారక ద్రవ్యం ఆదా అవుతుందని, అదనపు ఉపాధి అవకాశాలు ఏర్పడతాయని, దిగువ స్థాయిలో సరుకు రవాణా చార్జీల స్థిరీకరణ సాధ్యమవుతుందని మంత్రి అభిప్రాయపడ్డారు.
నైపుణ్యాభివృద్ధి మంత్రిత్వ శాఖ
ప్రఖ్యాత సంస్థలతో నైపుణ్యాల అభివృద్ధికై ఒప్పందం
మహాత్మా గాంధీ నేషనల్ ఫెలోషిప్  కార్యక్రమం అమలు కోసం స్కిల్ డెవలప్మెంట్ అండ్ ఎంటర్ప్రెన్యూర్షిప్ మంత్రిత్వ శాఖ  తొమ్మిది ఇండియన్ ఇన్స్టిట్యూట్ ఆఫ్ మేనేజ్మెంట్స్ తో ఒప్పందం కుదుర్చుకుంది, అవి అహ్మదాబాద్, బెంగళూరు, జమ్ము, కోజికోడ్, లక్నో, నాగ్పూర్, రాంచీ, ఉదయపూర్, విశాఖపట్నంలలోని IIM శాఖలు.
మహాత్మా గాంధీ నేషనల్ ఫెలోషిప్ ప్రోగ్రాం అనేది జిల్లా స్కిల్ అడ్మినిస్ట్రేషన్, జిల్లా స్కిల్ కమిటీలను  బలోపేతం చేయడానికి IIM లను తరగతి గది అభ్యాసాలను జిల్లా స్థాయిలో కేంద్రీకృత క్షేత్రస్థాయి శిక్షణతో కలిపే రెండు సంవత్సరాల విద్యా కార్యక్రమం. IIMలు మేనేజ్మెంట్, పబ్లిక్ పాలసీ, ఆర్థికాభివృద్ధి, నైపుణ్యాలు, జీవనోపాధి మొదలైనవాటిని కవర్ చేసే విద్యా సంబంధ ప్రణాళికల్ని అందజేయడానికి బాధ్యత వహిస్తాయి. ఇమ్మర్షన్ సమయంలో సహచరులకు జిల్లా వెలుపల కార్యక్షేత్రాలలో మార్గదర్శకత్వం చేయడానికీ IIMలు బాధ్యత వహిస్తాయి. ఇంకా ఉపకార వేతనాల కై ప్రవేశ ప్రక్రియను నిర్వహించే అదనపు బాధ్యతను IIM బెంగళూరు శాఖకు అప్పగించారు.
ఫెలోషిప్ ప్రోగ్రాం మొదటి దశ శిక్షణలో ప్రస్తుతం గుజరాత్, కర్ణాటక, మేఘాలయ, రాజస్థాన్, ఉత్తరాఖండ్, ఉత్తరప్రదేశ్ వంటి ఆరు రాష్ట్రాల్లోని 69 జిల్లాల్లో 69 మంది సభ్యులు ఉన్నారు. ఇటీవల ఈ కార్యక్రమం రెండవదశలో దేశవ్యాప్తంగా 652 జిల్లాల్లో మరో 652 మంది సభ్యులు నియమితులయ్యారు
స్కిల్ ఇండియా మిషన్ కింద, స్కిల్ డెవలప్మెంట్ అండ్ ఎంటర్ప్రెన్యూర్షిప్  మంత్రిత్వ శాఖ మహారాష్ట్రతో సహా దేశవ్యాప్తంగా నైపుణ్య అభివృద్ధికి సంబంధించిన వివిధ పథకాలు/ప్రాజెక్టులను అందిస్తోంది. MSDE ద్వారా అమలు చేస్తున్న ప్రధాన పథకాలు- ప్రధాన్ మంత్రి కౌశల్ వికాస్ యోజన , నేషనల్ అప్రెంటిస్షిప్ ప్రమోషన్ స్కీమ్ , క్రాఫ్ట్స్ మ్యాన్ ట్రైనింగ్ స్కీమ్  మరియు జన్ శిక్షణా సంస్థాన్ . MSDE నైపుణ్య అభివృద్ధి కార్యక్రమాల క్రింద శిక్షణ పొందిన యువత సంఖ్య క్రింది విధంగా ఉంది.
|
|
సంఖ్య
|
|
పధకం పేరు
|
|
శిక్షణ పొందిన యువత 
|
|
వివరాలు
|
|
మొత్తం
|
|
మహారాష్ట్ర
|
|
1.
|
|
ప్రధాన్ మంత్రి కౌశల్ వికాస్ యోజన
|
|
132
|
|
11.81
|
|
మొదటినుంచి 20.11.2021వరకు
|
|
2.
|
|
నేషనల్ అప్రెంటీస్ షిప్ ప్రమోషన్ స్కీమ్
|
|
11.74
|
|
2.18
|
|
2015-16 నుంచి 2021-22 వరకు
|
|
3.
|
|
క్రాఫ్ట్స్ మెన్ ట్రైనింగ్ స్కీమ్
|
|
86.87
|
|
7.90
|
|
2014 నుంచి 2020 వరకు చేరిన వారు
|
|
4.
|
|
జన శిక్షణ సంస్థాన్
|
|
9.42
|
|
0.89
|
|
2018-19 నుంచి 2020-21 వరకు
పైన పేర్కొన్న వాటికి అదనంగా, అనేక కేంద్ర మంత్రిత్వ శాఖలు రాష్ట్ర ప్రభుత్వాలు వారి స్వంత నైపుణ్య అభివృద్ధి కార్యక్రమాలను నిర్వహిస్తున్నాయి.
PMKVY స్వల్పకాలిక శిక్షణ  కింద, 23.59 లక్షల మంది యువతను లబ్ది పొందారు, అయితే 0.87 లక్షల మంది యువత JSS పథకం కింద గత మూడేళ్లలో స్వయం/వేతన ఉపాధిని పొందారు.
ఈ సమాచారాన్ని రాష్ట్ర నైపుణ్యాభివృద్ధి, వ్యవస్థాపకత శాఖ మంత్రి శ్రీ రాజీవ్ చంద్రశేఖర్ ఈరోజు రాజ్యసభలో లిఖితపూర్వక సమాధానంలో తెలిపారు.
(Visitor Counter : 80
ఆర్థిక మంత్రిత్వ శాఖ
మోసపూరితంగా రూ. 134 కోట్ల ఐటిసిని క్లెయిమ్ చేసినందుకు 1 వ్యక్తిని అరెస్టు చేసిన ఢిల్లీ సిజిఎస్టి అధికారులు
మోసపూరితంగా ఐజిఎస్టిని రిఫండ్ కోరే ఉద్దేశంతో గుడ్స్ అండ్ సర్వీసెస్ టాక్స్  కింద రూ. 134 కోట్ల మేరకు నకిలీ ఇన్పుట్ టాక్స్ క్రెడిట్ను పొంది, ఉపయోగించుకుంటున్న కృత్రిమ ఎగుమతిదారుల నెట్వర్క్ను తూర్పు ఢిల్లీలోని కేంద్ర గుడ్స్ అండ్ సర్వీసెస్ టాక్స్ , కమిషనరేట్ కు చెందిన అధికారులు వివరణాత్మక విశ్లేషణ చేసి, వెలికితీశారు. నష్ట విశ్లేషణ  ఆధారంగా అనుమానాస్పదమైన ఎగుమతిదారు ఎం/ఎ స్ వైబ్ ట్రేడెక్స్ను పరిశీలనకు గుర్తించారు. ఎం/ఎ స్ వైబ్ ట్రేడెక్స్ పాన్ మసాలా, నమిలే పొగాకు, ఎఫ్ఎంసిజి వస్తువులు తదితరాల ఎగుమతులలో నిమగ్నమై ఉంది.
కృత్రిమ ఎగుమతిదారుల నెట్వర్క్ను చిరాగ్ గోయెల్ అనే వ్యక్తి నిర్వహిస్తున్నాడు. అతడు యుకెలోని యూనివర్సిటీ ఆఫ్ సండర్లాండ్ నుంచి ఎంబిఎ డిగ్రీ చేశాడు. ప్రస్తుతం పరారీలో ఉన్న అతడి భాగస్వామి యాజమాన్యంలోని రెండు సరఫరా సంస్థలు/ కంపెనీలు ఉత్పత్తి చేసిన ఇ-వే బిల్లులను విస్త్రతంగా విశ్లేషించిన తర్వాత, నిర్దిష్ట వాహనాల ద్వారా ఉద్దేశిత వస్తువుల సరఫరా చేస్తున్నట్టుగా ఉత్పత్తి చేసిన ఈ వే బిల్లులు నకిలీవని తేలింది. ఆ వాహనాలను సుదూరంగా ఉన్న గుజరాత్, మహారాష్ట్ర, మధ్యప్రదేశ్లోని నగరాలలో తిప్పుతున్నారు తప్పు, పేర్కొన్న కాలంలో అవి ఢిల్లీలో ప్రవేశించలేదు. వీటిపై వారు పొంది, వినియోగించుకున్న నకిలీ ఇన్పుట్ టాక్స్ క్రెడిట్ విలువ రూ. 134 కోట్లు.
ప్రభుత్వాన్ని మోసం చేసేందుకు ఈ లోతైన కుట్రకు సూత్రధారి చిరాగ్ గోయెల్. సిజిఎస్టి చట్టం, 2017లోని సెక్షన్ 132 కింద నిర్దేశించిన విచారణ అర్హమైన, నాన్ బెయిలబుల్ నేరాలకు పాల్పడ్డాడు. అతడిని న్యూఢిల్లీలోని మెట్రోపాలిటన్ మేజిస్ట్రేట్ పాటియాలా హౌజ్ కోర్టు సముదాయం 26.10.2021వరకు 14 రోజుల పాటు జ్యుడిషియల్ కస్టడీకి రిమాండ్ చేసింది. ఈ కేసులో తదుపరి దర్యాప్తులు కొనసాగుతున్నాయి.
వ్యవసాయ మంత్రిత్వ శాఖ
తొలి అంతర్జాతీయ చిరుధాన్యాల  సదస్సును ఢిల్లీలో నిర్వహించినందుకు భారత ప్రధానమంత్రిని ప్రశంసించిన కోఆపరేటివ్ రిపబ్లిక్ ఆఫ్ గుయానా అధ్యక్షుడు డాక్టర్ మహమద్ ఇర్ఫాన్ ఆలీ
కీలకాంశాలు
ప్రపంచ ప్రధాన సవాలు అయిన ఆహార అభద్రత సవాలును పరిష్కరించడంలో ఈ సమావేశం సహాయకారి అవుతుందని తన వీడియో సందేశంలో పేర్కొన్న డాక్టర్ ఇర్ఫాన్ ఆలీ
ఐక్యరాజ్యసమితి 2023 సంవత్సరాన్ని అంతర్జాతీయ చిరుధాన్యాల సంవత్సరం  గా ప్రకటించినందుకు గౌరవార్ధంగా తమ దేశంలో ప్రత్యేకంగా చిరుధాన్యాలను పండించేందుకు 200 ఎకరాల భూమిని ఇస్తానన్న డాక్టర్ ఇర్ఫాన్ ఆలీ
మిరెకిల్ మిల్లెట్స్  ఉత్పత్తి, ప్రోత్సాహం కోసం ప్రపంచ ప్రభుత్వాలను, విధానకర్తలను ఈ అంతర్జాతీయ చిరుధాన్యాల సదస్సు ఉత్సాహపరుస్తుందని మరొక వీడియో సందేశంలో పేర్కొన్న ఇథియోపియా అధ్యక్షురాలు సాహ్లె వర్క్ జెవ్దే
ఇథియోపియా వంటి ఉప సహారా దేశంలోనే కాకుండా మొత్తం ఆఫ్రికా ఖండంలో ఆహార భద్రతా సవాళ్ళను పరిష్కరించడంలో చిరుధాన్యాలు అత్యంత సహాయకారి అవుతాయన్న సహ్లె వర్క్ జెవ్దె
తొలి అంతర్జాతీయ చిరుధాన్యాల  సదస్సులోని భావనలు 2030 నాటికి సుస్థిర అభివృద్ధి లక్ష్యాలను రూపుదిద్దేందుకు కూడా తోడ్పడతాయిః సహ్లె వర్క్ జెవ్దె
తొలి అంతర్జాతీయ చిరుధాన్యాల  సదస్సును న్యూఢిల్లీలోని పియుఎస్ఎ లో నిర్వహించినందుకు భారత ప్రధానమంత్రి శ్రీ నరేంద్ర మోడీని కొనియాడుతూ, ప్రపంచ ప్రధాన సవాలు అయిన ఆహార అభద్రతను పరిష్కరించడంలో ఈ సదస్సు సహాయకారిగా ఉంటుందని శనివారంనాడు అభిప్రాయపడ్డ కోఆపరేటివ్ రిపబ్లిక్ ఆఫ్ గుయానా అధ్యక్షుడు డాక్టర్ మహమద్ ఇర్ఫాన్ ఆలీ.
గుయానా నుంచి వీడియో సందేశం ఇస్తూ, ఐక్యరాజ్యసమితి 2023 సంవత్సరాన్ని అంతర్జాతీయ చిరుధాన్యాల సంవత్సరం  గా ప్రకటించినందుకు గౌరవార్ధంగా తమ దేశంలో ప్రత్యేకంగా చిరుధాన్యాలను పండించేందుకు 200 ఎకరాల భూమిని ఇస్తానన్న డాక్టర్ ఇర్ఫాన్ ఆలీ . ఇందుకు బదులుగా ఈ అద్భుత ఆహారపు పంట ఉత్పత్తిని, ఉత్పాదనను భారతదేశం సాంకేతికతను, సాంకేతిక మద్దతును ఇస్తుందని ఆయన పేర్కొన్నారు.
చిరుధాన్యాలు అందుబాటు ధరలో ఉండటమే కాక పౌష్టికాహార ఎంపిక అని, అంతేకాక ఇవి వాతావరణ మార్పుల సమయంలో కూడా స్థితిస్థాపకంగా ఉంటాయని డాక్టర్ ఇర్ఫాన్ ఆలీ అన్నారు. మొత్తం 17 కెరేబియన్ దేశాలలో చిరుధాన్యాల ఉత్పత్తి, ప్రోత్సహానికి తోడ్పాటునిస్తామని ఆయన హామీ ఇచ్చారు. తత్ఫలితంగా కెరేబియన్ సమాజంలో చిరుధాన్యాలు ప్రాచుర్యంలోకి వస్తాయని ఆయన పేర్కొన్నారు.
చిరుధాన్యాల ఉత్పత్తి, ఎగుమతులలో కూడా భారత్ ప్రపంచ నాయకుడిగా ఉందని, చిరుధాన్యాల అంతర్జాతీయ ఉత్పత్తి, ప్రాచుర్యంలో ప్రధాన పాత్ర పోషించగలదని డాక్టర్ ఇర్ఫాన్ ఆలీ అన్నారు.
మరొక వీడియో సందేశంలో ఇథియోపియా అధ్యక్షురాలు సహ్లె వర్క్ జెవ్దె మాట్లాడుతూ, చిరుధాన్యాల పై అంతర్జాతీయ సదస్సును నిర్వహిస్తున్నందుకు ప్రధానమంత్రి మోడీకి హృదయపూర్వక అభినందనలు తెలుపుతూ, ఈ అద్భుత చిరుధాన్యాల ఉత్పత్తి, ప్రోత్సాహానికి ప్రపంచ ప్రభుత్వాలను, విధానకర్తలను ఉత్సాహపరుస్తుందని అభిప్రాయపడ్డారు.
ఇథియోపియా వంటి ఉప సహారా దేశానికే కాక మొత్తం ఆఫ్రికా కండంతో పాటు ప్రపంచ ఆహార భద్రతా సవాళ్ళను పరిష్కరించడంలో చిరుధాన్యాలు అత్యంత సహాయకారిగా ఉండగలవని సహ్లె వర్క్ జెవ్దె అన్నారు. ఈ సదస్సు నుంచి వచ్చిన భావనలు 2030 సుస్థిర అభివృద్ధి లక్ష్యాలను రూపకల్పన చేయడంలో తోడ్పడతాయని పేర్కొన్నారు.
ప్రధాన మంత్రి కార్యాలయం
ఆరోగ్యం మరియుకుటుంబ సంక్షేమం శాఖ కేంద్ర మంత్రి డాక్టర్ శ్రీ మన్ సుఖ్ మాండవియా వ్రాసిన వ్యాసాన్నిశేర్ చేసిన ప్రధాన మంత్రి
సికల్ సెల్ అనీమియ ఎలిమినేశన్ మిశన్ ను గురించి ఆరోగ్యం మరియు కుటుంబ సంక్షేమం శాఖ కేంద్ర మంత్రి డాక్టర్ శ్రీ మన్ సుఖ్ మాండవియా వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి కార్యాలయం ఒక ట్వీట్ లో -
‘‘సికల్ సెల్ అనీమియ వ్యాధి కి వ్యతిరేకం గా జరుగుతున్న యుద్ధం లో సికల్ సెల్ అనీమియ ఎలిమినేశన్ మిశన్ ఏ విధం గా గొప్ప శక్తి ని సమకూర్చగలదో ఆరోగ్య శాఖ కేంద్ర మంత్రి డాక్టర్ శ్రీ మన్ సుఖ్ మాండవియా వివరించారు.’’ అని పేర్కొంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎంఎంఏ సెక్టార్ కు మద్దతు
కోవిడ్ -19 మహమ్మారి ద్వారా భారీగా ప్రభావితమైన ఎమ్ఎస్ఎమ్ఈ రంగాన్ని పునరుజ్జీవింపజేయడానికి భారత ప్రభుత్వ కార్యక్రమం "రైజింగ్ అండ్ యాక్సిలరేటింగ్ ఎంఎస్ఎంఈ పనితీరు "కు సహాయం చేయడానికి 500 మిలియన్ డాలర్ల  రుణాన్ని ఆమోదించినట్లు ప్రపంచ బ్యాంకు 4 జూన్ 2021 నాటి తన బోర్డు సమావేశంలో ఎంఎస్ ఎంఈ మంత్రిత్వ శాఖకు తెలియజేసింది. ఎంఎంఎంఏ పోటీతత్వంలో ఒక భాగం - ఒక పోస్ట్ కోవిడ్ స్థితిస్థాపకత, రికవరీ ప్రోగ్రామ్ . దీనికోసం క్యాబినెట్ ఆమోదం కొరకు వేచి ఉన్నప్పటి నుంచి ఈ కార్యక్రమం కోసం రాష్ట్రాల వారీగా పెట్టుబడులు. అనుమతులు రాలేదు. వరల్డ్ బ్యాంక్ ప్రోగ్రామ్ అప్రైజల్ డాక్యుమెంట్ ప్రకారం, ఎమ్ ఎస్ ఎమ్ ఈల్లో 40 శాతానికి పైగా అధికారిక ఫైనాన్స్ వనరులను ర్యాంప్ కార్యక్రమం కింద పొందలేదు. ప్రతిపాదిత కార్యక్రమం  ప్రభుత్వ కోవిడ్ స్థితిస్థాపకత, రికవరీ కార్యక్రమాల్లో వివిధ జోక్యాలకు మద్దతు అందిస్తుంది. మార్కెట్ యాక్సెస్, క్రెడిట్ యాక్సెస్ అందించడం, కేంద్రరాష్ట్రా స్థాయిలో సంస్థలు పాలనను బలోపేతం చేయడం ఈ కార్యక్రమం లక్ష్యం. ఎమ్ఎస్ ఎమ్ ఈల పోటీ కోణంపై దృష్టి సారించి, ప్రభుత్వం కార్యక్రమాలకు ఈ కార్యక్రమం మద్దతు ఇస్తుంది. ఈ సమాచారాన్ని కేంద్ర ఎంఎస్ ఎంల మంత్రి నారాయణ్ రాణే ఈ రోజు లోక్ సభలో లిఖితపూర్వకంగా తెలిపారు.
ఉక్కు మంత్రిత్వ శాఖ
కోవిడ్-19పై ప్రజారోగ్య ప్రతిస్పందనకు సంబంధించి ఉక్కు మంత్రిత్వశాఖ పరిధిలోని కేంద్ర ప్రభుత్వరంగ సంస్థలతో శ్రీ ధర్మేంద్ర ప్రధాన్ దృశ్య-శ్రవణ మాధ్యమ సమావేశం
కోవిడ్-19పై ప్రజారోగ్య ప్రతిస్పందనకు సంబంధించి కేంద్ర పెట్రోలియం-సహజవాయువు-ఉక్కుశాఖ మంత్రి శ్రీ ధర్మేంద్ర ప్రధాన్ తమ శాఖ పరిధిలోని కేంద్ర ప్రభుత్వరంగ సంస్థల అధికారులతో దృశ్య-శ్రవణ మాధ్యమంద్వారా సమావేశం నిర్వహించారు. ఆ శాఖ సహాయ మంత్రి శ్రీ ఫగ్గన్సింగ్ కులస్థే, కార్యదర్శి శ్రీ వినయ్కుమార్ కూడా ఇందులో పాల్గొన్నారు. ఈ సందర్భంగా కింది నిర్ణయాలు తీసుకున్నారు.
(- అన్ని కేంద్ర ప్రభుత్వరంగ సంస్థల పరిధిలోని గనులు, శివారు కాలనీలు, పని ప్రదేశాలు వగైరాల్లో ప్రభుత్వ ఆదేశాలమేరకు ‘సామాజిక దూరం’ నిబంధనకు కట్టుబడాలి.
- కోవిడ్-19కు సంబంధించి తాము ఏర్పాటు చేసిన ఆస్పత్రులు, దిగ్బంధ కేంద్రాలు వగైరాలపై కేంద్ర ప్రభుత్వరంగం సంస్థలు ఆరోగ్య-కుటుంబ సంక్షేమశాఖకు/రాష్ట్ర ప్రభుత్వాలకిచ్చిన సమాచారం మేరకు వాటిని పూర్తిస్థాయిలో సదా సిద్ధంగా ఉంచాలి.
- స్టీల్ అథారిటీ ఆఫ్ ఇండియా  ప్రారంభించిన సేవా ప్రదాన పోర్టల్  తరహాలో ఆయా కేంద్రప్రభుత్వ సంస్థలు కూడా వాటిని రూపొందించాలి. ఈ మేరకు సహాయక చర్యల కింద ‘అన్నదానం’  కార్యక్రమాన్ని ఉక్కుశాఖ పరిధిలోని కేంద్ర ప్రభుత్వరంగ సంస్థలు తక్షణం చేపట్టాలి.
ప్రధాన మంత్రి కార్యాలయం
జి20కి భారత్ అధ్యక్షతపై లోగో.. ఇతివృత్తం.. వెబ్సైట్ ఆవిష్కరణ
భారతదేశం ‘జి20’ కూటమికి అధ్యక్ష బాధ్యతలు చేపడుతున్న నేపథ్యంలో ప్రధానమంత్రి శ్రీ నరేంద్ర మోదీ ఇవాళ వర్చువల్ మాధ్యమంద్వారా ఆవిష్కరించిన లోగో, ఇతివృత్తం, వెబ్సైట్ కింది విధంగా ఉన్నాయి:
లోగో – ఇతివృత్తాల వివరణ
భారత జాతీయ పతాకంలోని ఉత్తేజపూరిత కాషాయ, తెలుపు, ఆకుపచ్చ, నీలం రంగుల స్ఫూర్తితో ‘జి20’ లోగో రూపొందించబడింది. ఇది సవాళ్ల నడుమ ప్రగతిని, వృద్ధిని ప్రతిబింబించే జాతీయ పుష్పమైన కమలంతో భూగోళాన్ని జోడించేదిగా ఉంటుంది. ప్రకృతితో సంపూర్ణ సామరస్యం నెరపే భారతీయ జీవన విధానాన్ని ఇందులోని భూగోళం ప్రతిబింబిస్తుంది. ‘జి20’ లోగో కింద దేవనాగరి లిపిలో “భారత్” అని రాయబడింది.
లోగో రూపకల్పన కోసం నిర్వహించిన పోటీద్వారా వచ్చిన వివిధ నమూనాల నుంచి ఉత్తమ అంశాల సమాహారంగా ప్రస్తుత లోగో రూపొందింది. ఈ మేరకు ‘మైగవ్’  పోర్టల్లో నిర్వహించిన ఈ పోటీలో పాల్గొన్న ఔత్సాహికులు 2000కుపైగా నమూనాలు పంపారు. ఇవన్నీ ప్రజా భాగస్వామ్యంపై ప్రధానమంత్రి దృక్కోణానికి అనుగుణంగా ఉండటం గమనార్హం.
భారత ‘జి20’ అధ్యక్షతతకు “వసుధైవ కుటుంబకం” లేదా “ఒకే భూగోళం-ఒకే కుటుంబం-ఒకే భవిష్యత్తు” అన్నది ఇతివృత్తంగా ఉంటుంది. ఇది ప్రాచీన సంస్కృత గ్రంథం ‘మహోపనిషత్’ నుంచి స్వీకరించబడింది. ముఖ్యంగా.. ఈ ఇతివృత్తం భూగోళంపై నివసించే సకల చరాచర ప్రాణికోటికీ సమానంగా విలువనిస్తుంది. ఆ మేరకు ఈ భూమిపైనా, విశ్వంలోనూ మానవాళి, జంతువులు, మొక్కలు, సూక్ష్మజీవులు... వీటన్నిటి నడుమ పరస్పర అనుసంధానానికి ప్రతీకగా ఉంటుంది.
అదేవిధంగా వ్యక్తిగత జీవనశైలితోపాటు జాతీయాభివృద్ధి స్థాయిలో అనుసంధానిత, పర్యావరణపరంగా సుస్థిర, బాధ్యతాయుత ఎంపికలతో కూడిన ‘లైఫ్’ ను కూడా ఈ ఇతివృత్తం ప్రధానంగా సూచిస్తుంది. తద్వారా ప్రపంచవ్యాప్తంగా పరివర్తనాత్మక చర్యలను ప్రేరేపిస్తూ పరిశుభ్రత, పచ్చదనం, నీలం వర్ణాలతో కూడిన భవిష్యత్తుకు బాటలు వేస్తుంది.
ఈ విధంగా ‘జి20’కి భారత అధ్యక్షతపై సదరు లోగో.. ఇతివృత్తాలు శక్తిమంతమైన సందేశాన్నిస్తాయి. ఈ మేరకు ప్రపంచంలో ప్రతి ఒక్కరికీ న్యాయమైన, సమాన వృద్ధి కోసం కృషి కొనసాగుతుందని స్పష్టం చేస్తాయి. తదనుగుణంగా ప్రస్తుత కల్లోల సమయాన మనం అందరితో కలసి పయనించే సుస్థిర, సంపూర్ణ, బాధ్యతాయుత వైఖరిని అవలంబించాల్సిన అవసరాన్ని వివరిస్తాయి. ‘జి20’ అధ్యక్ష బాధ్యతల నిర్వహణ సందర్భంగా పరిసర పర్యావరణ వ్యవస్థతో భారతీయ సామరస్య జీవనశైలిని ప్రతిబింబించే ప్రత్యేక విధానాన్ని ఈ లోగో, ఇతివృత్తం ప్రస్ఫుటం చేస్తాయి.
భారత్ విషయానికొస్తే- 2022 ఆగస్టు 15న భారత స్వాతంత్ర్య 75వ వార్షికోత్సవంతో మొదలై, శతాబ్ది ఉత్సవాల వరకూగల 25 సంవత్సరాల ‘అమృత కాలం’ ప్రారంభ సమయంలో ‘జి20’ అధ్యక్ష బాధ్యతలు కలిసి రావడం విశేషం. మానవ కేంద్రక విధానాలు కీలకపాత్ర పోషిస్తూ సుసంపన్న, సార్వజనీన, ప్రగతిశీల సమాజం ఆశావహ భవిష్యత్తు దిశగా ఈ అమృత కాల ప్రగతి పయనం కొనసాగనుంది.
జి20 వెబ్సైట్
జి20 భారతదేశ అధ్యక్షతకు సంబంధించిన వెబ్సైట్ ను కూడా ప్రధానమంత్రి ప్రారంభించారు. ఇది తన పని కొనసాగిస్తూ- భారత్ అధ్యక్ష బాధ్యతలు స్వీకరించే 2022 డిసెంబరు 1వ తేదీనాటికి జి20 అధ్యక్ష వెబ్సైట్ గా రూపాంతరం చెందుతుంది. జి20 ఇతర సదుపాయాల ఏర్పాట్లపై కీలక సమాచారంసహా జి20పై సమాచార నిధి రూపకల్పన, ప్రదానాలకూ ఇది ఉపయోగపడుతుంది. పౌరులు తమ అభిప్రాయాలను పంచుకునేందుకు వీలుగా ఈ వెబ్సైట్లో ప్రత్యేక విభాగం కూడా ఉంది.
జి20 యాప్
ఈ వెబ్సైట్తోపాటు ‘జి20 ఇండియా’  పేరిట ఆవిష్కృతమైన మొబైల్ అనువర్తనం ఆండ్రాయిడ్, ఐవోఎస్ వేదికలుగల అన్ని ఫోన్లలోనూ పనిచేస్తుంది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 182.23 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 22,427
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.75%
గత 24 గంటల్లో 2,531 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,75,588 కు పెరిగింది.
గత 24 గంటల్లో 1,938 కొత్త కేసులు నమోదయ్యాయి.
రోజువారీ పాజిటివిటీ రేటు 0.29%
వారపు పాజిటివిటీ రేటు 0.35%
గత 24 గంటల్లో చేసిన 6,61,954 కొవిడ్ పరీక్షలతో కలిపి ఇప్పటివరకు 78.49 కోట్ల పరీక్షలు చేశారు.
ప్రధాన మంత్రి కార్యాలయం
రోజ్ గార్ మేళా లో భాగం గా, ప్రభుత్వ విభాగాల లో మరియు సంస్థల లో కొత్త గా చేర్చుకొన్నవారి కి సుమారు 71,000 నియామక పత్రాల ను ఏప్రిల్ 13 వ తేదీ నాడు పంపిణీచేయనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2023 ఏప్రిల్ 13వ తేదీ న ఉదయం పూట 10:30 గంటల వేళ కు వీడియో కాన్ఫరెన్సింగ్ మాధ్యం ద్వారా సుమారు 71,000 మంది కొత్తగా నియామకం జరిగిన వారికి నియామక పత్రాల ను పంపిణీ చేయనున్నారు. ఈ సందర్భం లో ప్రధాన మంత్రి నూతనం గా నియామకం అయినటువంటి వారి ని ఉద్దేశించి ప్రసంగిస్తారు కూడాను.
ఈ రోజ్ గార్ మేళా అనేది ఉపాధి కల్పన కు అత్యున్నత ప్రాధాన్యాన్ని కట్టబెట్టాలన్న ప్రధాన మంత్రి వచన బద్ధత ను నెరవేర్చే దిశ లో ఒక అడుగు గా ఉంది. బ్రతుకుదెరువు మార్గాల ను సృష్టించడం లో ఒక ఉత్ప్రేరకం వలె రోజ్ గార్ మేళా పని చేస్తుందని, యువతీయువకుల కు వారి సశక్తీకరణ తో పాటు వారు దేశ అభివృద్ధి లో పాలుపంచుకోవడానికి సార్థక అవకాశాల ను కూడా ప్రసాదించగలదన్న అంచనాలు ఉన్నాయి.
దేశవ్యాప్తం గా ఎంపిక చేసినటువంటి కొత్త ఉద్యోగుల ను భారత ప్రభుత్వం లో వేరు వేరు హోదాల లో/ఉద్యోగాల లో చేరనున్నారు. వారి ని ట్రైన్ మేనేజర్, స్టేశన్ మాస్టర్, సీనియర్ కమర్శియల్ కమ్ టికెట్ క్లర్క్, ఇన్స్ పెక్టర్, సబ్ ఇన్స్ పెక్టర్ స్, కానిస్టేబుల్, స్టెనోగ్రాఫర్, జూనియర్ అకౌంటెంట్, పోస్టల్ అసిస్టెంట్, ఇన్ కమ్ టాక్స్ ఇన్స్ పెక్టర్, టాక్స్ అసిస్టెంట్, సీనియర్ డ్రాఫ్ట్స్ మన్, జెఇ/సూపర్ వైజర్, అసిస్టెంట్ ప్రొఫెసర్, టీచర్, లైబ్రేరియన్, నర్స్, ప్రొబేశనరీ ఆఫీసర్స్, పిఎ, ఎమ్ టిఎస్ వంటి ఇతర విధుల ను నిర్వహించడం కోసం చేర్చుకోవడమైంది.
కొత్త గా ఉద్యోగం లోకి చేర్చుకొన్న వ్యక్తుల కు కర్మయోగి ప్రారంభ్ మాధ్యం ద్వారా వారంతట వారే శిక్షణ ను పొందే అవకాశం దక్కనుంది. కర్మయోగి ప్రారంభ్ ఒక ఆన్ లైన్ ఓరియంటేశన్ కోర్సు, ప్రభుత్వం లో వివిధ విభాగాల లో కొత్త గా నియమితులు అయిన వారందరి కోసం ఉద్దేశించిందే ఈ కర్మయోగి ప్రారంభ్ కోర్సు.